ટ્રાન્સપ્લાન્ટ માટે હાર્ટ એક જગ્યાથી બીજી જગ્યાએ પહોંચાડવાનો સમય ઘટાડીને જીવન બચાવવા માટે આ કામગીરીમાં ડ્રોન્સનો ઉપયોગ કરવાની વિચારણા મુલુંડની ફોર્ટિસ હૉસ્પિટલ કરી રહી છે. ફોર્ટિસ હૉસ્પિટલના કાર્ડિઍક ટ્રાન્સપ્લાન્ટ ટીમના વડા ડૉ. અન્વય મૂળેએ જણાવ્યું હતું કે ‘મુંબઈમાં ટ્રાફિકની ગીચતાને ધ્યાનમાં લેતાં ટ્રાન્સપ્લાન્ટ માટેનું હાર્ટ એક જગ્યાએથી બીજી જગ્યાએ પહોંચાડવા માટે ડ્રોન્સના ઉપયોગ માટે ઇન્ડિયન ન્સ્ટિટ્યૂટ ઑફ ટેક્નૉલૉજી (બૉમ્બે)ની મદદથી યોજના ઘડવાની ચર્ચા-વિચારણા અમે શરૂ કરી છે. હાર્ટનું વજન સાવ ઓછું હોય છે અને ટ્રાન્સપ્લાન્ટની ડેડલાઇન સાવ ટૂંકી હોય છે.’